钦定古今图书集成/明伦汇编/官常典/第751卷 > 刘源澄 彭养生 刘人俨 陈邦基
## 钦定古今图书集成/明伦汇编/官常典/第751卷 > 刘源澄 彭养生 刘人俨 陈邦基

按《宝庆府志》：“源澄，邵阳人。食饩郡庠，负胜概。每谈时
事，多愤懑。崇祯癸未，献贼陷郡，武冈镇将刘承应檄
共恢复。源澄率诸生彭养生、儒童刘人俨、义民陈邦
基，以乡兵先至城下。刘帅未至，为贼所乘，皆死之。事
平，巡抚李乾德悯其死事，配祀于三忠祠。”